ECAD6016C                                                                           Rhif Myfyriwr: 1400306

[image: A close-up of black text

Description automatically generated]






Cod y Modiwl:  ECAD6016C

Teitl yr Aseiniad: Gwerthusiad beirniadol o ddatblygiad targed strategol mewn Cynllun Datblygu Ysgol: Gweithredoedd, Effaith a Myfyrdodau ar sail Tystiolaeth 

Enw myfyriwr: Natasha Doyle

Rhif myfyriwr: 1400306

BA Addysg Gynradd (SAC)

Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn.
Rwy’n cadarnhau nad wyf wedi cyflwyno unrhyw ddefnyddiau a gynhyrchwyd gan AI fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth.

Bwriad yr aseiniad yma yw gwerthuso’n feirniadol pwynt gweithredu penodol o’r CGY (Cynllun gwella ysgol) Ysgol Llanhari (Ysgol A). Er mwyn cydymffurfio gyda chanllawiau moesegol BERA (2024) ni fyddaf yn enwi’r ysgol, felly byddaf yn cyfeirio atynt fel Ysgol A. Mae’r Ysgol bentrefol yma yn darparu addysg i ddisgyblion o 3-19 oed sydd wedi lleoli mewn ardal eithaf cyfoethog gyda 631 o ddisgyblion (Estyn, 2017). Mae 41% yn siarad Cymraeg gartref, ac mae tua 8% o’r disgyblion yn derbyn cinio ysgol am ddim. Ymhellach mae Estyn (2017) yn nodi bod yr ysgol wedi cydweithio â Llywodraeth Cymru ac ysgolion eraill i fwrw ymlaen â datblygiadau yn gysylltiedig â’r cwricwlwm.

Y targed strategol bwriadaf ganolbwyntio arnynt yw sgiliau ysgrifennu a llafaredd, yn anffodus gostyngodd sgoriau PISA fwy yng Nghymru na rhan fwyaf o wledydd arall yn 2022, o ganlyniad i hyn daeth sgoriau Cymru i lefel isaf erioed (Sibieta, 2024). O ganlyniad i deithiau dysgu ac arsylwadau gwersi iaith mae’r ysgol wedi penderfynu canolbwyntio ar yr agwedd yma i ddatblygu ymhellach. 
Mae codi safonau mewn addysg yn ganolog i bolisi addysg yng Nghymru (Smith & Sims 2013), er hynny pwysleisia Doss et al (2020) bod angen mwy o ymchwil i ddeall pam mae athrawon yn amau effeithiolrwydd eu cynlluniau gwella ysgol. Cyflwynir y Llywodraeth Cymru (2022a) canllawiau gwella ysgolion sy’n nodi sut y dylai trefniadau gwerthuso a gwella, gan gynnwys disgwyliadau arbennig. Yn ôl Y gweinidog addysg mae hyn yn golygu bydd system newydd o hunanwerthuso yn cael ei weithredu ble gellir rhannu arferion da a gweithio ar dargedau yn syth (Llywodraeth Cymru, 2022b). Fodd bynnag, er mwyn i’r CGY bod yn effeithiol, mae angen arweinwyr ysgol sicrhau bod athrawon yn ymwybodol o’r cynllun a’r camau sydd angen cymryd er mwyn gweithredu arnynt (Doss, et al, 2020).
Pwrpas cynllunio CGY yw anelu at helpu ysgolion i roi profiadau ar ddeilliannau dysgu gorau posibl i ddysgwyr er mwyn sicrhau safonau uchel i bawb, yn yr un modd mae CGY yn annog ysgolion i fyfyrio’n feirniadol a gosod targedau clir (Llywodraeth Cymru, 2024b). Er gyfrifoldeb ysgolion yw cynnydd dysgwyr, mae hefyd gan awdurdodau lleol cyfrifoldeb i hybu safonau uchel ac i sicrhau bod dysgwyr yn derbyn addysg o’r ansawdd uchaf (Consortiwm Canolbarth y De, 2020). 
Mae’n ofyniad statudol i ysgolion yng Nghymru creu CGY, bydd angen hunanwerthuso trwy adnabod blaenoriaethau ac yna nodi cryfderau’r ysgol a’r meysydd ar gyfer gwella er mwyn penderfynu ar darged i ganolbwyntio arnynt (Llywodraeth Cymru, 2024a). Yn ystod y broses hunanwerthuso bydd y gymuned ysgol gyfan yn cyfrannu (Llywodraeth Cymru, 2024b). Mewn cyferbyniad i hyn, mae gwaith ymchwil Dunaway et al (2012) yn dangos bod canran isel o athrawon sy’n cytuno bod CGY yn effeithio ar gyflawniadau dysgwyr.  
Mae corff helaeth o lenyddiaeth wedi ymchwilio i effaith y pandemig ar sgiliau llafaredd, mae ymchwil Iechyd a Gofal Cymru wedi casglu barnau rieni a dysgwyr sy’n arddangos bod diffyg cysylltiad â’r iaith Cymraeg a llai o gyfleoedd i ddefnyddio’r iaith wedi cael effaith ar sgiliau dysgwyr yng Nghymru (Llywodraeth Cymru, 2024c). Ar y llaw arall, dywedir nifer o athrawon nad oedd y pandemig wedi achosi problemau iaith sylweddol, ac mae hyder ac ymgysylltiad dysgwyr tuag at iaith wedi cynyddu wrth ddychwelyd i’r ysgol (Llywodraeth Cymru, 2023b). Er mae iaith a llythrennedd wedi blaenoriaethu yn Y Cwricwlwm i Gymru ac yn ganolog i fwriad Y Llywodraeth Cymru i wella ysgolion (Senedd Cymru, 2022), mae dal angen ffocws ar y sgiliau sylfaenol er mwyn alluogi dysgwyr symud tuag at addysg yn hyderus (Llywodraeth Cymru, 2023a). Yn anffodus, dim ond 36% o bobl ifanc yng Nghymru sy’n cael TGAU Saesneg/Cymraeg, o ganlyniad mae colegau addysg bellach yn gweld mwy o fyfyrwyr sydd angen cymorth llythrennedd ychwanegol (Shipton, 2025).
Enghraifft o waith effeithiol i godi safonau llafaredd yw Ysgol Sant Julian sydd wedi cynllunio fframwaith sy’n darparu cyfleoedd i ddysgwyr siarad a gwrando mewn trafodaethau dosbarth (Estyn, 2024). Mae’r ysgol wedi gweithio’n galed i hyfforddi eu hathrawon i fodelu geirfa gyfoethog i herio’r dysgwyr i feddwl yn ddyfnach a mynegi yn hyfedr. Cytuna Feldman (2019) bod cyfle i atal anhwylderau iaith a lleferydd trwy ddarparu amgylchedd iaith gyfoethog sy’n cynnig cyfleodd i blant siarad yn barhaus yn ystod y dydd. Yn anffodus, mewn rhai achosion bydd rhyngweithiadau dosbarth yn arddangos fel cwestiynau caeedig gan yr athro wedi dilyn gan atebion byr gan ddysgwyr, ac nid yw’r dull yma yn galluogi siarad estynedig (Bilton & Duff, 2021). Gellir cyfeirio at syniadau Vygotsky (1978) am greu cyd destunau cydweithredol, trwy ryngweithio gydag eraill mae’n galluogi amrywiaeth o brosesu datblygiadol sydd yn nodwedd hanfodol o ddysgu (Kozulin 2003).
Her sy’n amlygu wrth ddysgu iaith i ddysgwyr ifanc yw’r ffaith bod plant yn dysgu ar gyfnodau gwahanol, a’r sialens i athrawon i greu ystafell dosbarth pwrpasol, hwylus a gymdeithasol (Oktavia, 2022). Mae’r ddadl yn parhau am y strategaethau gorau i godi nifer o siaradwyr Cymraeg mewn ardaloedd lle mae’r iaith yn cael ei chlywed yn llai aml (Llywodraeth Cymru, 2017). Er hynny, mae’r canran o blant sy’n gallu siarad Cymraeg wedi dybli ers 1981 (Huws, 2016). Yn ôl Oktavia (2022) mae dysgwyr ifanc yn dysgu sgiliau llafaredd trwy ddynwared geiriau syml trwy glywed sgyrsiau. Gan ystyried hwn, mae Mentrau Iaith (2024) wedi dechrau prosiect ‘Hapus i Siarad’ gyda busnesau bach yn y gymuned sy’n rhoi’r cyfle i siaradwyr newydd gael sgwrs, mae’r prosiect yn rhoi cyfleoedd i bobl defnyddio’r Gymraeg yn naturiol mewn bywyd pob dydd. Yn amlwg, bydd hwn yn hanfodol er mwyn ennyn diddordeb dysgwyr Cymru i siarad yr iaith mewn pob cyd-destun (Donaldson, 2015).
Gan ystyried lleoliad Ysgol A ble mae nifer isel o siaradwyr Gymraeg yn y gymuned, mae annog dysgwyr i siarad yr iaith wedi amlygu fel her barhaol. Er mae 41% o’r disgyblion yn siarad Cymraeg gartref (Estyn, 2017) mae dal diffyg Cymraeg o safon uchel yn cael ei siarad ymhlith y dysgwyr. Er hynny, mae strategaeth Cymraeg 2050 wedi cael effaith ar gymhelliant ysgolion i hybu’r iaith mwy nag erioed, gan fod y Llywodraeth yn parhau i weithio i gynyddu’r defnydd o’r iaith Gymraeg yn y cartref ac yn gymdeithasol ar iard yr ysgol (Llywodraeth Cymru, 2023c).
Yn ôl Y Llywodraeth Cymru (2024b) mae angen i bob cyrff llywodraethu ystyried egwyddorion cenedlaethol wrth benderfynu eu blaenoriaethau, un o’r rhain yw gwella cynnydd dysgwyr . Yn ychwanegol i hyn, o ganlyniad i ganlyniadau iaith dysgwyr cafodd yr agwedd i godi safonau llythrennedd ei flaenoriaethu. Er mwyn mynd i’r afael a’r targed yma, cymerwyd Ysgol A camau gweithredol fel cydweithio gydag athrawon i sicrhau bod tasgau wedi eu cynllunio sy’n arwain at gynnydd mewn iaith a llythrennedd, parhau i hybu’r iaith trwy system gwobrwyo’r adran gynradd, a dechrau ar weithred newydd i ddarparu sesiynau iaith i ddysgwyr Blwyddyn 3-6 (Ysgol Llanhari, 2024). Mae’r system newydd yn galluogi’r ysgol i wahaniaethu yn fwy effeithiol trwy gymysgu’r dysgwyr mewn 3 dosbarth gwahanol yn seilio ar eu gallu a’r lefel o gefnogaeth sydd angen. Fel darpar athro llwyddais i gyfrannu at y targed trwy ddarparu gwersi sy’n cynnwys cyfleodd i’r dysgwyr ymarfer sgiliau llafar trwy arwain trafodaethau grŵp, cyflwyno gemau hwylus, a pharhau i ddrilio iaith trwy ymarfer cwestiynau ac atebion. Mae’r syniadau yma yn gyd fynd gyda barn Feldman (2019) wrth feddwl am greu amgylchedd iaith gyfoethog yn y dosbarth. 
Er mwyn cyllido cyflogau aelodau o staff penodol sy’n cefnogi dysgwyr mewn ymyraethau iaith, defnyddir Ysgol A grant gwella addysg, a grant datblygu disgyblion (Ysgol Llanhari, 2024) ac mae’r ysgol yn parhau i hunanwerthuso’r effaith y gwariant yn flynyddol. Trwy fonitro llyfrau, dadansoddi effeithiol o ddata profion cenedlaethol, ac arsylwi ar wersi iaith ysgol gyfan mae’r ysgol yn mesur effaith eu gweithdrefnau i weithio tuag at y targed. Yn yr un modd, bydd yr ysgol yn edrych i addasu’r strategaeth os oes angen, ac yna gwerthuso ar ôl y gwaith gwella i fyfyrio ar ba mor llwyddiannus oedd y gwaith (Llywodraeth Cymru, 2024a).

I grynhoi, trwy archwilio ystod o lenyddiaeth yn seiliedig ar y targed i godi safonau llafaredd, rwyf wedi deall yr heriau sy’n amlygu yn enwedig effaith y pandemig ar sgiliau iaith plant. Yn yr un ffordd rwyf wedi archwilio’r effaith gadarnhaol mae codi safonau llythrennedd yn cael ar ddysgwyr yng Nghymru er mwyn hybu’r iaith i weithio tuag at strategaeth miliwn o siaradwyr. Llwyddais i ddeall y camau cymerwyd yr ysgol i benderfynu ar darged trwy ystyried blaenoriaethau cenedlaethol, ddadansoddi data a monitro gwaith. Ymhellach, dysgais sut mae’r ysgol yn mesur effaith trwy brofion ac arsylwi ar wersi iaith.

Yn y dyfodol, bydd cyfle i fi gyfrannu a chydweithio tuag at darged penodol, a byddaf yn barod i gymryd syniadau rwyf wedi dysgu yn seiliedig ar godi safonau llafaredd a rhannu'r rhain er mwyn cefnogi’r CGY. Yn ychwanegol, byddaf yn frwdfrydig tuag at wella agweddau gwahanol mae’r ysgol eisiau gwella. Mae’r Safonau Proffesiynol (Llywodraeth Cymru, 2017a) yn chwarae rôl ganolog wrth feddwl am gydweithio a mesur effaith newid mewn arfer wrth ystyried CGY yn fy nyfodol fel athro.

